O **Consejo Superior de Investigaciones Científicas** ou **Consello Superior de Investigacións Científicas**, tamén coñecido polo acrónimo **CSIC**, é un organismo público autónomo estruturador da Ciencia e Tecnoloxía españolas. Pertence ó Ministerio de Ciencia e Innovación. O seu logotipo é a Árbore da Sabedoría.

Orixe
-----

Foi fundado no ano 1939, en substitución da Junta para la Ampliación de Estudios e Investigaciones Científicas que fora fundada no ano 1907 no seo da Institución Libre de Enseñanza (ILE). O que comezaba a ser unha das institucións científicas máis importantes en Europa, que contaba con colaboracións de científicos mundiais do máis alto nivel como Charles Darwin, Henri Bergson e León Tolstoi, foi reestruturado polo goberno franquista co nome de **CSIC**. A antiga *Junta para la Ampliación de Estudios e Investigaciones Científicas* converteuse nun centro cun baixo peso na investigación europea e formado por científicos dun nivel medio mediocre, pois a meirande parte deles tiveron que marchar ao exilio, principalmente a México. Dá idea do tipo de cambios introducidos polo franquismo o feito de que os homes fortes desta nova institución foran, por unha banda o seu presidente, o ministro de Educación José Ibáñez Martín, e por outra o membro do Opus Dei, o edafólogo José María Albareda.

Funcionamento
-------------

Réxese pola Lei de Fomento e Coordinación Xeral da Investigación Científica e Técnica (Lei 13/1986 de 14 de abril).

Os obxectivos e funcións actuais do CSIC, de acordo coa citada Lei e co seu regulamento (R.D. 140/1993 de 29 de xaneiro), son:

* Realizar proxectos de investigación científica e tecnolóxica.
* Asesorar ás administracións en materia científica.
* Fomentar a ciencia
* Colaborar coas Comunidades Autónomas nas súas propias actividades de investigación.
* Colaborar coas universidades nas súas propias actividades de investigación.
* Formación de investigadores e técnicos científicos.
* Colaborar co Plan Nacional de I+D.

Divulgación
-----------

Dentro do fomento da ciencia, o CSIC contempla tamén a divulgación. Así, durante a pandemia do COVID-19, na súa web púidose ver unha páxina cunha relación de ligazóns a instruméntos didácticos e de iniciación á investigación.

Delegación en Galicia
---------------------

Da Delegación en Galicia do CSIC dependen o Instituto Padre Sarmiento de Estudos Galegos, o Instituto de Investigacións Mariñas de Vigo, o Instituto de Investigacións Agrobiolóxicas de Galicia, a Misión Biolóxica de Galicia e o Instituto de Ciencias do Patrimonio.

Conta cunha Unidade de Cultura Científica (UCC) para promover a divulgación.

Galería de imaxes
-----------------

* Instituto de Investigación en Intelixencia Artificial.Instituto de Investigación en Intelixencia Artificial.
* Instituto de Estudos Galegos Padre Sarmiento.Instituto de Estudos Galegos Padre Sarmiento.
* Instituto de Investigacións Mariñas de Vigo.Instituto de Investigacións Mariñas de Vigo.
* Misión Biolóxica de Galicia.Misión Biolóxica de Galicia.

Notas
-----

1. ↑  "La 'cara b' de la subida en I+D+i: tres datos que el Gobierno no cuenta".
2. ↑  Sánchez, José María López (2016). "El árbol de la ciencia nacionalcatólica: los orígenes del Consejo Superior de Investigaciones Científicas". *Cuadernos de Historia Contemporánea* (en castelán) **38**: 171–184. ISSN 1988-2734. doi:10.5209/CHCO.53672.
3. ↑  "Aprende ciencia en casa con el CSIC - Consejo Superior de Investigaciones Científicas - CSIC - csic.es". *www.csic.es*. Consultado o 2020-05-21.
4. ↑  "UCC.CSIC.Galicia (@UCCGalicia) / Twitter". *twitter.com*. Consultado o 2020-04-13.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Consello Superior de Investigacións Científicas Modificar a ligazón no Wikidata*** |

### Ligazóns externas

* Páxina principal do CSIC
* CSIC-Delegación de GaliciaArquivado 13 de abril de 2016 en Wayback Machine.
* Canle de Youtube da UCC CSIC Galicia.

|  |  |
| --- | --- |
| Control de autoridades | 
* Wd: Q1024362
* WorldCat
* VIAF: 151411898
* BAV: ADV12351879
* BNE: XX143227
* BNF: 11863321f
* CANTIC: a10068764
* GEC: 0019507
* GeoNames: 11055120
* GND: 36416-2
* GRID: grid.4711.3
* ISNI: 0000 0001 2353 5612
* LCCN: n79138790
* MAG: 134820265
* NKC: ko2004209397
* NLA: 36076762
* openMLOL: 30827
* PTBNP: 784789
* SUDOC: 026373246
* ULAN: 500302331

 |